**7. napirend**

**E L Ő T E R J E S Z T É S**

**Balatonhenye Község Önkormányzata Képviselő-testületének**

**2017. szeptember 19-i nyilvános ülésére.**

**Tárgy**: Tájékoztatás a temetővel kapcsolatos ellenőrzésről

**Előterjesztő**: Kovács Csaba Károly polgármester

**Előkészítette:** Biborné Viszt Ágnes hatósági ügyintéző

 Jogszabállyal nem ellentétes

 ---------------------------

 Előterjesztő Tóthné Titz Éva

 Jegyzőt helyettesítő aljegyző

Tisztelt Képviselő-testület!

A Veszprém megyei Kormányhivatal Tapolcai Járási hivatala értesítette az önkormányzatokat, miszerint 2017.szeptember 1.-2017. december 31. között ismételten ellenőrzik a temető fenntartásával és üzemeltetésével összefüggő feladatok ellátását.. A helyszíni ellenőrzés pontos időpontjáról az ellenőrzést megelőzően legalább 5 nappal értesítik az érintetteket.

Tekintettel az előttünk álló ismételt ellenőrzésre, szükségesnek tartjuk, hogy felmérjük az ezzel kapcsolatos feladatokat.

A temetőkről és a temetkezésről szóló 1999. évi XLIII. törvény (továbbiakban: Ttv.) 7.§ (1) bekezdése értelmében a temető fenntartásával és üzemeltetésével összefüggő feladatok ellátását a temetkezési szolgáltatást engedélyező hatóság ellenőrzi. A temetőkről és a temetkezésről szóló 1999. évi XLIII. törvény végrehajtásáról szóló 145/1999.(X.1.) Kormányrendelet (továbbiakban: Kormányrendelet) 59.§ (1) bekezdés b) pontja értelmében a Kormány, az ellenőrzés tekintetében a Veszprém Megyei Kormányhivatal Tapolcai Járási Hivatalát jelöli ki.

Az ellenőrzés lefolytatása a következő szempontok alapján történik:

- ellenőrzés során vizsgálja az önkormányzatok rendeletét valamint,hogy a temető tulajdonosa

a jogszabályoknak megfelelően gondoskodik-e a temető fenntartásáról. Ezeket a feladatokat saját maga vagy –szerződés alapján- gazdálkodó szervezet útján látja-e el. (Ttv.42.§).

- ellenőrzi a temetőszabályzat megfelel-e a jogszabályban meghatározott tartalmi követelményeknek ( Kormányrendelet 41/A. §).

- ellenőrzi a nyilvántartókönyv és a sírboltkönyv tartalmi felépítését, a személyes adatok biztonságos kezelését (Ttv.18.§).

- ellenőrzi a temető térképet valamint, hogy a bejáratnál kifüggesztésre került-e, és évente megtörténik-e az aktualizálása. ( Kormányrendelet 17§ (1)-(2) bekezdése.

- ellenőrzi, hogy kifüggesztették-e a bejáratnál a temető rendjére és nyitva tartására vonatkozó tájékoztatót (Kormányrendelet 17.§ (3.) bekezdése).

- vizsgálja, hogy az üzemeltető eleget tesz-e a vonatkozó jogszabályi kötelezettségének (Ttv.16.§), megfelel-e a kormányrendeletben előírt szakmai követelményeknek (Ttv.17.§ (1) bekezdés, Kormányrendelet 54.§).

- ellenőrzi, hogy a temető tulajdonosa (fenntartója) gondoskodik-e az építmények, közművek, egyéb tárgyi és infrastrukturális létesítmények, valamint a közcélú zöldfelületek karbantartásáról, esetleges felújításáról. (Ttv.13.§, Kormányrendelet 3-5. §).

- amennyiben az önkormányzat gazdálkodó szervezettel kegyeleti közszolgálati szerződést kötött ellenőrzi, hogy a szerződés megfelel-e a jogszabályi követelményeknek, a szerződésben foglaltakat betartják-e.(Ttv.39. §, 7.§ (3) bekezdés).

2014.10.14.-én lefolytatott ellenőrzés az alábbi hiányosságokat állapította meg:

1.) Az önkormányzat rendelete nem tartalmaz rendelkezést a nyitva tartásra.

2.) Nem rendelkezik nyilvántartással (nyilvántartó könyv, sírbolt könyv)

3.) Az önkormányzat a temetőről nem rendelkezik térképpel.

4.)Temető bejáratánál nincsenek kifüggesztve a tájékoztató adatok: temető rendje, nyitva tartása, aktualizált térkép.

5.) Az önkormányzat nem rendelkezik Helyi Építési Szabályzattal. A HÉSZ-nek tartalmaznia kell a temető beépítési előírásait (Ttv.8.§ (1.) bekezdés), valamint a temető bekerítésének vagy élő sövénnyel való lehatárolásának módját (Kormányrendelet 3.§ (3.) bekezdés.)

A 2014-ben végzett ellenőrzés során megállapított hiányosságokra tekintettel a következő feladatok kerültek megvalósításra:

1. A temető körbekerítése megtörtént.

2. Helyi Építési szabályzat elkészítése folyamatban van.

3. A temető rendelet módosítása folyamatban van, a nyitvatartási idő törvényben előírt megállapítása céljából.

A jövőben a következő feladatokat kell megvalósítani:

1. Nyilvántartások vezetése a jogszabályban előírt tartalmi követelményeknek megfelelően, betartva a személyes adatok biztonságos kezelésére vonatkozó megállapításokat.

2.Temetői térkép készítése és az aktualizált térkép kifüggesztése a temető bejáratánál.

3. A temető bejáratához ki kell függeszteni a temető rendjére és a nyitva tartásra vonatkozó tájékoztatókat.

Kérem a Tisztelt Képviselő-testületet, hogy az előterjesztést megvitatni szíveskedjenek.